सुहाड़ी—ए किशतवाड़ थमां होर परेडे प्हाड़ी इलाके दा इक ‘नाच-गीत’ ऐ, जिसदा सरबंध फसलै दी फंडाई (Thrashing) कन्ने ऐ। जौ, कनक जां पक्के दे धान्नैं दियां पूलियां बशकार टकाइयै पंज-छें मर्द इक बक्खी ते इन्नियां गै जनानियां दूई बक्खी (कुतै दबक्खीं मर्द जा दबक्खी जनानियां) खड़ोई जदियां न। उनें हत्थै च हाकी बांगर लम्में डंडे लेदे होंदे न, जिंदे कन्ने घुंघरू बज्झे दे होदे न। इनें डंडें गी ओ लोक “छिणी” गलांदे न।